Picellwr wynebwyn

Gwas neidr bychan yw'r Picellwr wynebwyn (Lladin: Leucorrhinia dubia; Saesneg: white-faced darter) sy'n perthyn i'r genws Leucorrhinia o fewn y teulu Libellulidae. Ei gynefin yw tiroedd mawnog gogledd Ewrop hyd at Siberia. Fe'i ceir hefyd ar fynydd-dir rhai rhannau o'r Alpau a'r Pyreneau. Ychydig sydd i'w cael yng ngwledydd Prydain, ond mae'r boblogaeth fwyaf o Bicellwr wynebwyn yn Ucheldir yr Alban.

Mae ar ein adain rhwng Mai ac Awst.

Disgrifiad
Maint abdomen y Picellwr wynebwyn yw 21–27 mm ac mae'r adain ôl yn 23–28 mm o hyd.Brooks, Steve & Richard Lewington (2002) Field Guide to the Dragonflies and Damselflies of Great Britain and Ireland, British Wildlife Publishing, Hampshire. Mae gan yr oedolyn gwryw gorff du gyda marciau coch ac oren ar yr abdomen a'r thoracs, sy'n tywyllu wrth iddo fynd yn hŷn. Marciau melyn-golau sydd gan y gweision ieuanc. Mae gan yr hen a'r ifanc, fodd bynnag, rannau gwyn ar flaen y pen a cheir clwt o frown ar fonyn yr adenydd.

Gweler hefyd

Odonata - yr Urdd o bryfaid sy'n cynnwys y gweision neidr a'r mursennod.

Cyfeiriadau

Dolen allanol
Geiriadur enwau a thermau, Llên Natur, Cymdeithas Edward Llwyd.
www.british-dragonflies.org.uk/

Categori:Libellulidae